GiliGold/VAD_KnessetCorpus huggingface dataset:
גלעד קריב:
 אז יש רגע שבו בצד הסובלנות המאוד גדולה וההכלה המאוד גדולה, צריך גם לומר באומץ – הקשר בין ישראל לתפוצות, בדיוק כמו הקשר בין ישראל לארצות הברית, נשען גם על ערכים משותפים
גלעד קריב:
 אלה ערכים שקשורים בזהות היהודית שלנו, אבל אלה גם ערכים שקשורים ברצון של כולנו לחיות במדינות שבהן ישנה הגנה אמיתית על זכויות האזרח, כולל זכויות המיעוטים
גלעד קריב:
 כי חוץ ממדינת ישראל, בכל יתר מדינות העולם היהודים הם קבוצת מיעוט
גלעד קריב:
 אז אם מדינת העם היהודי מקשה, מזלזלת, מציבה איומים על זכויות של קבוצות מיעוט, זה דבר שאנחנו כציוניים צריכים להידרש לו, אם אנחנו באמת רוצים לדבר על הקשר בין יהדות צפון אמריקה לישראל בעוד עשרים ושלושים שנים
גלעד קריב:
      המשפט האחרון קשור בי ומה שאמר חבר הכנסת אלעזר שטרן – תחסכו ממני ומעצמכם שאני אקריא לכם דברים שנאמרו כאן בבית הזה בימים האחרונים על הזרמים הליברליים בעולם היהודי, והן נאמרו מפי שרים וסגני יושב הראש הכנסת
גלעד קריב:
 והסיפור הזה חייב להיגמר
גלעד קריב:
 הגיע הזמן שיהדות ארצות הברית תאמר באומץ שמי שלא מחויב לאופי הפלורליסטי של העם היהודי הוא לא בר שיח
גלעד קריב:
 נקודה
גלעד קריב:
 תפסיקו להתחבק עם אנשים שאחרי זה עולים כאן על הבמה ומדברים סרה נגד מיליוני יהודים שמיוצגים על ידי הארגונים שלכם
גלעד קריב:
 זה לא הולך ביחד
גלעד קריב:
 וביום שהמנהיגות של יהדות ארצות הברית תהיה תקיפה בעניין הזה, ישתנו כאן דברים בישראל
גלעד קריב:
 כי אי אפשר לדבר על אפליה של יהודים בקמפוסים בארצות הברית ואז להתחבק עם שרים שעסוקים בלהחמיר את האפליה נגד קהילות יהודיות ליברליות כאן
גלעד קריב:
 ותאמינו לי שבעניין הזה עדיף שתתנהגו קצת יותר כישראליים וקצת פחות כאמריקאיים
גלעד קריב:
 וכשתהיו תקיפים כלפי אותם גורמים קיצוניים בממשלת ישראל ובקואליציה אתם תראו שהם יישרו קו
גלעד קריב:
 אז אני קורא לכם, תהיו בעניין הזה מאוד-מאוד ברורים
גלעד קריב:
 מי שפועל לצמצם את האוהל הציוני, מי שפועל לצמצם את האוהל היהודי, גם אם הוא שר בממשלת ישראל או חבר כנסת נכבד, לא יכול להיות הפרטנר של יהדות ארצות הברית במאבק באנטישמיות
עודד פורר:
 תודה, חבר הכנסת קריב
גלעד קריב:
ואני שמח שאתם כאן
עודד פורר:
אני מודה לך על הדברים
עודד פורר:
 אני מודה לאורחים שלנו מארצות הברית על ההגעה לכאן
עודד פורר:
 אני חושב שזה מצביע קודם כל על מה זה עם יהודי
עודד פורר:
 זאת אומרת, אנחנו אומרים את המונח הזה, עם יהודי, רק פה קצת, אני חושב שפה בארץ לפעמים קצת יש איזשהו שגעון גדלות לחלק מהאנשים, שוכחים את המשמעות ואת החלק שלנו פה בתוך כל הדבר המופלא הזה שנקרא העם היהודי והתנועה הציונית
עודד פורר:
 בסופו של יום, מדינת ישראל קמה מחדש מהתנועה הציונית
עודד פורר:
 המוסדות שהוקמו כאן הוקמו על בסיס המוסדות של התנועה הציונית
עודד פורר:
 על בסיס החזון שאיזה יהודי כתב ספר לפני 125 שנה, כתב ספר וחבל שאנחנו קצת לא מסתכלים מידי פעם בספר לראות מה הוא כתב שם כדי להבין מה אולי אנחנו צריכים לתקן בכל מיני נושאים, כמו דת ומדינה
עודד פורר:
 אבל, אי אפשר לנתק את זה באמת, ואת העובדה שהקשר בין יהדות התפוצות לבין מדינת ישראל הוא קשר אחד, וזה השולחן לקיים בו את הדיון
עודד פורר:
 גם על הדברים הקשים שאולי, אם היו יושבים פה נציגים ממדינות שונות שהם לא מהקהילה היהודית, לא הייתי מרגיש בנוח לנהל איתם את הדיון על מה שאנחנו עוברים כאן במדינת ישראל
עודד פורר:
 אבל מה שאנחנו עוברים כאן במדינת ישראל שייך לכם ולי ביחד
עודד פורר:
 מדינת ישראל היא מדינת העם היהודי
עודד פורר:
     חוק השבות הוא אחד החוקים המיוחדים
עודד פורר:
 אני חושב, כששואלים אותי כשתפריד בין דת ומדינה מה יעשה את מדינת ישראל מדינה יהודית – חוק השבות
עודד פורר:
 אין דבר כזה באף מקום אחר בעולם שכל יהודי, כל בן לעם היהודי יודע שיש לו את תעודת הביטוח הזאת בכיס והוא יכול לבוא לכאן
עודד פורר:
 והרבה פעמים הוא, לא רק שהוא יכול לבוא לכאן, יש כאלה שחיים במדינות אחרות ושולחים את הילדים שלהם להילחם כאן ולהיהרג כאן
עודד פורר:
 ואני לא צריך לחזור על אירועים קשים שעברנו בצוק איתן, שאתה צריך להטיס את ההורים מארצות הברית כדי שיבואו לכאן ללוויה של הילד שנהרג, של הלוחם שנהרג בצבא
עודד פורר:
 אז אי אפשר באמת לנתק את הקשר הזה, וכן, כאן זה המקום לדבר
עודד פורר:
 לדבר על הסיפור הזה של מה שעובר עלינו
עודד פורר:
 עובר כאן, מדינת ישראל עוברת, אני חושב, את אחת התקופות הקשות שלה, אבל אין לי ספק שהיא תצלח אותה
עודד פורר:
 ואי אפשר היה להסתכל על הצועדים כאן בסוף השבוע, אי אפשר להסתכל על המפגינים, אי אפשר להסתכל על הלוחמים
עודד פורר:
 אנשים יוצאים כבר למעלה מחצי שנה
עודד פורר:
 אין מחאה אזרחית כזו בשום מקום בעולם
עודד פורר:
 יוצאים כבר חצי שנה, מפסידים את העבודה שלהם, מפסידים את העסקים שלהם, כי הם נלחמים על המדינה הזאת
עודד פורר:
      וגם אם, אומרים לי כל הזמן בחירות לא בחירות, בסוף האחריות על הממשלה היא להקשיב לציבור
עודד פורר:
 והתפקיד של ראש ממשלה הוא בסוף הוא ראש הממשלה של כל אזרחי ישראל
עודד פורר:
 ובאירועים כאלה בסוף צריך לנהל אותם
עודד פורר:
 אבל אני לא אפתח את הדיון הזה, כי זה ניהול באמת בלתי אפשרי
עודד פורר:
 אבל אי אפשר להתעלם מאיך שהממשלה מתייחסת לתפוצות
עודד פורר:
 יש המון אגפים, כל משרד נלחם על אגפי התפוצות למיניהם
עודד פורר:
 יש, אני לא יודע, השרה דיסטל ביקשה להצטרף לדיון הזה, אמרתי בבקשה, לא הבנתי מה היא קשורה, אחר כך הבנתי שיש אצלה איזה משהו בתוך היחידה
עודד פורר:
 אבל יש גם משרד התפוצות ויש גם את משרד הקליטה והעלייה
עודד פורר:
 כולם קשורים לפה רק הם לא באים
עודד פורר:
 ונציגות, במובן הזה מראה גם, אני חושב, את החשיבות שהם נותנים לעניין הזה
עודד פורר:
 אבל אני אומר לכם שזה גם - - -
גלעד קריב:
משרד התפוצות פה? משרד התפוצות לא הגיע לדיון?
עודד פורר:
היה ויצא
עודד פורר:
 היה ויצא, זה שיעמם אותו
עודד פורר:
 אני אומר את זה גם לנציגים שנמצאים כאן מחו"ל וגם לאלה שנמצאים פה מישראל – התקופה הזאת תחלוף
עודד פורר:
 אנחנו, יהיה פה מאבק, הוא ייקח יותר הוא ייקח פחות, הוא יסתיים
עודד פורר:
 ואנחנו ננצח במאבק הזה כי אחרת, זה או שננצח בו או שלא תהיה מדינת ישראל
עודד פורר:
 אין, לא יכולה להיות מדינת ישראל, לחיות כמדינה יהודית בלי שהיא תהיה דמוקרטית
עודד פורר:
 היא לא תצליח, זה פשוט לא יעבוד, לא תהיה כאן
עודד פורר:
 ולכן אין לנו ברירה אלא לנצח במאבק הזה
עודד פורר:
 ובתוך הזמן הזה גם אנחנו צריכים לטפל בדברים האחרים כדי שכשננצח במאבק הזה לפחות טיפלנו בכמה נושאים שקשורים בראייה הכוללת, ביניהם גם הנושא הזה של מה חווים סטודנטים יהודים ציוניים באוניברסיטאות בארצות הברית
עודד פורר:
 ואני לא מתכוון להוריד את העניין הזה מסדר היום, למרות שיש לנו עוד הרבה מאוד דברים אחרים שאנחנו מטפלים בהם
עודד פורר:
 אבל זה נושא שלצערי משפיע הרבה יותר, כשאני מסתכל עשרים שנה קדימה, הוא משפיע הרבה יותר גם על מי יהיה פעיל בתוך התנועות הציוניות, מי יהיה פעיל בארגונים האלה, מי יהיה פעיל בקהילות האלה ומי יהיה פעיל יחד עם מדינת ישראל
עודד פורר:
      ולכן אני חושב שאנחנו צריכים למצוא את הפתרונות
עודד פורר:
 אני שמעתי פה כמה רעיונות מאוד מעניינים בהקשר של הפתרונות
עודד פורר:
 החל מגם הנושא של הייחוד של IHRA כהגדרה בלעדית, שזה בהחלט משהו שצריך לראות מול מי ואיפה אנחנו צריכים לפעול, ואנחנו נבקש את זה
עודד פורר:
 ואני חושב שההגדרה וההכרה בציונות כחלק מהיהדות, חלק בלתי נפרד מהיהדות, זאת משימה שאולי היא תפתור לנו את היכולת להגן על הסטודנטים בארצות הברית
עודד פורר:
     (מדבר באנגלית, להלן תרגום חופשי)     ופה, ויליאם, שיתוף הפעולה שלך, ויחד אני חושב שאולי נהיה מסוגלים לעשות את זה ולמצוא דרך, אפילו עם מערכת היחסים שיש לנו עם הממשלה הזאת
עודד פורר:
 עדיין אני חושב שהממשלה של ישראל כן יכולה גם לעזור לנו
עודד פורר:
 אם אפנה לשרים, בסופו של דבר אני אבקש מהם ואני אגיד להם בדיוק מה אני צריך שהם יעשו בעניין הזה, אני מאמין שהם יעשו את זה
עודד פורר:
 בואו ננסה ובואו נתחיל את התהליך
עודד פורר:
 זה תהליך שלא הולך לקרות בשבוע אחד
עודד פורר:
 אבל אנחנו צריכים לעשות את זה ולעשות את כל מה שאנחנו יכולים כדי לגרום לזה לקרות
עודד פורר:
      בזה אני סוגר את הדיון, ויהיו לנו עוד דיונים בנושא זה
עודד פורר:
 תודה לכם שבאתם
עודד פורר:
אני שמח לפתוח את הישיבה של ועדת עלייה וקליטה בעיר חיפה
עודד פורר:
 היום ה-2 ביולי, ג' בתמוז תשפ"ג
עודד פורר:
 הנושא שלנו הוא גם סיור באולפן ואנחנו נבקר בהמשך גם במקבץ ובעירייה בישיבת עבודה, אבל באמת העיר חיפה היא עיר שאולי מהמשמעותיות בתחום של קליטת עלייה, בטח כשמסתכלים לאורך כל השנים, אבל גם כשמסתכלים על הנתונים בשנה האחרונה
עודד פורר:
      שלחו לי את הנתונים בסוף השבוע, אני הסתכלתי על מספרי העולים פה בחמש השנים האחרונות ועוד יותר בשנתיים האחרונות, זה פשוט אולי מהאתגרים הכי גדולים שיש למדינה גם כמדינה
עודד פורר:
 אם אנחנו מדברים על זה שמתוך העולים סדר גודל של כמעט 500 רופאים, אם אני לא טועה, רק עלו בשנתיים האחרונות, זה מספר שאי אפשר להתעלם ממנו, בטח נוכח המחסור ברופאים שמדינת ישראל סובלת ממנו
עודד פורר:
      כשמסתכלים על כל המקצועות, על הנדסה ועל חשבונאות ועל חינוך, גם מבחינת מורים וכוח הוראה, יש פה הזדמנות חסרת תקדים, אני חושב, למדינת ישראל, התקדים שלה נמצא לפני קצת יותר מ-20 שנה ולצערי, ואני אגיד את זה בפתח הישיבה בהקשר של האולפנים, לצערי מדינת ישראל כמדינה, אני אומר את זה פה למשרד החינוך, משרד האוצר לא נמצאים פה, אבל כמדינה היא פשוט זורקת את הדבר הזה לפח
עודד פורר:
      העובדה שאין עדיין הסכם שכר לגבי מורות האולפנים זאת שערורייה שאין כדוגמתה, זה פשוט מחדל שעלול להוביל לסגירת האולפנים הציבוריים
עודד פורר:
 אמרתי את זה באופן הכי חריף בישיבה האחרונה של הוועדה, אבל לא השתנה משהו מאז
עודד פורר:
 אני עדיין סבור שזה המצב
עודד פורר:
 אם לא יגמרו את האירוע הזה השבוע – זאב עשה כמה תפקידי שר
זאב אלקין:
פגשתי את המערכת הזאת משני כיוונים
עודד פורר:
אני הייתי שר, הייתי מנכ"ל משרד, יש שלב במשא ומתן, ויסלחו לי הדרגים המקצועיים, שהשרים צריכים בסוף, בעיקר כשנשארות סוגיה או שתיים לשלב האחרון, שרים צריכים להיפגש, לחתוך ולגמור את העניין
עודד פורר:
 זה פשוט לא קורה, זה לא קורה כבר חודשים ארוכים
עודד פורר:
 יבוא היום שיסתכלו במדינת ישראל אחורה ויגיד איך פספסנו את זה
עודד פורר:
 אם לא יסגרו את זה השבוע, גם ככה זה מאוחר, גם ככה במקום שהאולפנים יתרחבו הם בצמצום, אנחנו עלולים למצוא את עצמנו במשבר מאוד גדול
עודד פורר:
      אני אתן למארחת שלנו
דורית חורש:
אז קודם כל ברוכים הבאים
דורית חורש:
 אני מתרגשת ממש טיפה, אני באמת מאוד מתרגשת שבאתם לכאן
דורית חורש:
 אני לא אלאה אתכם ממש בכל הפרטים של האולפן, האולפן הזה נותן מענה לכ-650 עולים מדי שנה, מענה אזורי, לתלמידים בכל רמות הידע שמגיעים לכאן
דורית חורש:
 אנחנו מתמודדים עם מחסור מאוד מאוד גדול של מורים לקראת שנה הבאה, אין לי מורים, ממש אין
דורית חורש:
 חסרות לי ארבע מורות במיידית לספטמבר
זאב אלקין:
ובהשוואה ללפני שנה? נניח אותו מצב באותה תקופה לפני שנה?
דורית חורש:
בהשוואה ללפני שנה, דיאנה תעזור לי, היא פתחה פה את האולפן, אבל היו כאן מורות חדשות שהגיעו, חלקן לא נשארות, עוזבות בעקבות המצב
דורית חורש:
 גם פורשות, גם נשים, אז יש הריונות
עודד פורר:
זאת אומרת שבספטמבר תוכלי ללמד פחות עולות ועולים באולפנים?
דורית חורש:
אני אופטימית, אני מקווה שיהיה אופק, אבל זה מאוחר
עודד פורר:
אבל אם יהיה אופק כבר לא תגייסי את הארבע האלה ל-1 בספטמבר
דורית חורש:
נכון, זה מאוד מאוד קשה
דורית חורש:
 בספטמבר כרגע יש לי מחסור של ארבעה מורים
זאב אלקין:
זה כמעט רבע מכלל המורים באולפן
מעוז ביגון:
זה לא רבע
מעוז ביגון:
 בתוספת ל-16 מורים הקיימים היום אנחנו צריכים לגייס עוד ארבעה
זאב אלקין:
עוד ארבעה להרחבה
מעוז ביגון:
כן, כי יש לנו מורים בהמתנה
זאב אלקין:
זה 20%
עודד פורר:
כרגע יש 18 מורים וארבע עוזבות
דורית חורש:
לא, עוזבות שתיים ואני צריכה עוד שתיים
דורית חורש:
 בהתאם לכיתות הלימוד כמובן, אם היו לי יותר כיתות אולי יכולתי יותר, אבל בהנחה שנוכל לנצל את הכיתות גם ללימודים בבוקר וגם ללימודים בערב אז אם יהיו לנו יותר מורים נוכל לתת יותר מענה
דורית חורש:
 כרגע, במצב ההרשמה כיום, בערך כל שבועיים יש לי צורך בכיתה
דורית חורש:
 אם בעבר פתחנו כיתה פעם בחודש, עכשיו פעם בשבועיים פחות או יותר יש לי צורך בכיתה, לפעמים אפילו כל שבוע, תלוי במצב של העלייה
דורית חורש:
      אנחנו ממש רוצים לארח אתכם גם בכיתות
דורית חורש:
 אתם באתם הרבה יותר ממה שחשבתי, אני שמחה, שלא תחשבו שזו תלונה, אנחנו התכוננו גם למצב הזה אז אנחנו נתחלק לשתי כיתות
מעוז ביגון:
דורית, רק אני אומר שאנחנו לא לבד פה במערכה הזאת, גם הסוכנות היהודית וגם משרד הקליטה והעירייה והכול, משימה כזאת לא מרימים לבד
מעוז ביגון:
 רוב השותפים נמצאים פה סביב השולחן הזה, חשוב להגיד, בסוף זו משימה אחת והעולים הם במרכז וכל השותפים צריכים לרכז מאמצים ולהצליח במשימה הזאת ובאולפן הזה, גם בעוד אולפנים אבל באולפן הזה עושים את זה בהצלחה רבה, לא רק לאולפנים ראשוניים, גם לאולפני המשך, אולי דורית אחר כך תרחיב, גם לרופאים, גם למורים, גם למקצועות נוספים
זאב אלקין:
מעוז, עם כל מה שאמרת על השותפים בסוף המורים זה באחריות שלכם 100%
מעוז ביגון:
לגמרי לגמרי
זאב אלקין:
לכן אם הנושא שדיבר עליו יו"ר הוועדה לא ייפתר זה לא יעזור, השותפים לא יחליפו אתכם
עודד פורר:
זה גם המורים וגם המתקנים באחריות משרד החינוך
מעוז ביגון:
לא, המתקנים זה באחריות משרד הקליטה באמצעות הסוכנות היהודית
אורלי פרומן:
פה ספציפית זה מתקן בבעלות הסוכנות היהודית, אבל גם התפעול הוא בכל האולפנים בארץ באחריות משרד החינוך
אורלי פרומן:
 גם את זה העלינו בוועדה מספר פעמים, שהיום קשה לחתום על הסכמים עם מתנ"סים ועם גופים פרטיים כיוון שהם אומרים ש-500 שקלים למשתתף שאנחנו משלמים להם לא מספיק להוצאות וקשה למצוא מקומות נוספים
זאב אלקין:
אבל זה לא באחריות של משרד החינוך, זה באחריות של הקליטה
אורלי פרומן:
של משרד הקליטה, אנחנו עושים, הסוכנות היהודית עושה את זה בתקציב משרד הקליטה
מעוז ביגון:
התקציב הוא מצ'ינג, 50-50, משרד החינוך מעביר למשרד הקליטה, משרד הקליטה מפעיל את זה באמצעות הסוכנות היהודית, זה המעגל
מעוז ביגון:
 כיום המצ'ינג, כשמדברים על מצ'ינג זה שניים ורבע מיליון משרד החינוך, שניים ורבע מיליון משרד הקליטה ובפועל שבעה מיליון לפחות אנחנו מוציאים, זאת אומרת הרבה יותר ממה שהיה כשקבעו את זה ב-2012
מעוז ביגון:
 עברו מאז 12 שנים
זאב אלקין:
כי כמות העולים גדלה
מעוז ביגון:
לא, גם תעריף פר עולה
מעוז ביגון:
 עשינו תחשיב כמה באמת עולה
עודד פורר:
אבל התעריף לא השתנה
מעוז ביגון:
התעריף נשאר 500 שקל כשהוא אמור להיות לפחות 800
עודד פורר:
לפחות אצלכם אין אינפלציה
מאיר יחיאלי:
תמיד חוזרים אחורה לנושא התקציבי, אבל אם אני אתחיל במבט של להסתכל קדימה, נכון, סיימנו חצי שנה בשנת 2023, אנחנו מדברים על מחוז חיפה והצפון, 10,000 עולים הגיעו למחוז חיפה והצפון מתוך 30,000 נכון להיום, לחצי שנה של שנת 2023, אז אנחנו מסתכלים קדימה מבחינת המצב
מאיר יחיאלי:
 וכשנדבר על חיפה עצמה, 4,000 עולים מתוכם
מאיר יחיאלי:
 מתוך 10,000 שהגיעו למחוז חיפה, 4,000 גרים כאן
מאיר יחיאלי:
      התמונה, שכשמתייחסים לנושא של אולפנים ונושא של מורים, בוודאי זה נושא שנצטרך להסתכל קדימה, ואנחנו צריכים לברך על העלייה, זה צד אחד, ובוודאי הנושא של העליתם, הנושא של תקורה או הנושא של עלות, הוא קשור לתקציב וזה קושר בנושא של כל דבר ביחד
עודד פורר:
אבל איפה זה עומד מבחינת המשרד?
מעוז ביגון:
מבחינה מקצועית הייתה ועדה בין משרדית של משרד החינוך ומשרד הקליטה והגיעו למסקנות, המנכ"לית הקודמת של משרד החינוך והמנכ"לית של משרד הקליטה, ממש לפני שהם עזבו הם חתמו על ההמלצות
מעוז ביגון:
 היו שני דברים משמעותיים
מעוז ביגון:
 אחת, האחריות אמורה לעבור למשרד החינוך ושזה לא יעבור דרך דרך דרך, בסוף אנחנו מקבלי השירות, אין סיבה שזה יעבור דרך
מעוז ביגון:
      המלצה שנייה, שהיא תלויה בה, אחד תלוי בשני, זה התעריף
מעוז ביגון:
 אם התעריף לא ישתנה, אם משרד החינוך לא ייקח אחריות על זה, מדובר על תעריף מינימלי של 800 שקל במקום 500 שקל, בתעריפים אמיתיים של כמה עולה היום, ניקיון ואחזקה וצרכי משרד וכל הדברים שהמפעיל אמור לתת
מעוז ביגון:
 הוא היום מסבסד בעצם, או הסוכנות, לא יודע מי עושה את זה, או משרד הקליטה, אבל בוודאי שזה לא התעריף של 500 שקל
מעוז ביגון:
 אם יעלו את התעריף בהתאם למה שבאמת זה עולה, משרד החינוך מוכן ורוצה לקחת אחריות על הדבר הזה
זאב אלקין:
ואתם יודעים להתקשר עם הסוכנות בפטור?
מעוז ביגון:
אנחנו לא בטוחים שזה יהיה הסוכנות
מעוז ביגון:
 אנחנו כשנפעיל את זה נפעיל את זה או באמצעות הסוכנות או באמצעות כל גוף אחר, אבל נוכל לקחת אחריות במידה שזה יתוקצב כמו שצריך
מעוז ביגון:
 אצלנו מוכנים לקחת אחריות, אבל צריך שזה יתוקצב כמו שצריך
עודד פורר:
פטור של הסוכנות אגב חל על כל משרדי הממשלה, הוא לא חל רק על משרד הקליטה
מעוז ביגון:
כן, אנחנו יכולים להתקשר עם הסוכנות, אבל זה לא בהכרח
עודד פורר:
אבל גם משרדי הממשלה האחרים יותר פשוט להתקשר להם להתקשר עם הסוכנות מאשר עם משרד הקליטה
מעוז ביגון:
בגלל ההיקפים
עודד פורר:
משרד הקליטה עושה יותר קשיים משפטיים
אורלי פרומן:
אולי נציין גם שיש פה שלושה אולפנים שפועלים בעיר חיפה, זה לא היחיד
דיאנה ארליך:
ארבעה
מעוז ביגון:
אורלי אמרה נכון, אם אנחנו מדברים על דיון עירוני אנחנו נמצאים פה בדוגמית, יש לנו ארבעה אולפנים פה בעיר חיפה, זה אחד האולפנים
דיאנה ארליך:
יש לנו ארבעה אולפנים בעיר חיפה, אולפן עציון כרמל, אולפן אבא חושי, אולפן בית ארדשתיין
עודד פורר:
יש את המרכז שהוא כל מחלקת הקליטה
דיאנה ארליך:
בית ארדשתיין
עודד פורר:
גם שם יש אולפנים
דיאנה ארליך:
בית ארדשתיין ויש לנו גם אולפן חניתה, שזה לעולי אתיופיה, מרכז קליטה לעולי אתיופיה, כך שיש לנו ארבעה אולפנים רק בעיר חיפה, בעיר עצמה, יש לנו קרוב ל-60 כיתות
עודד פורר:
כמה עולים מצרפת יש בעיר?
ג'נה אסולין:
כמעט שאין, אולי 30 בשנה מגיעים
עודד פורר:
המשרד משקיע הרבה היום
ג'נה אסולין:
עכשיו משקיעים הרבה ואמורים להגיע בספטמבר, בונים להם תכנית תעסוקתיות מיוחדות ומתחילים להביא קבוצות גם דוברי ספרדית וגם מצרפת
עודד פורר:
דברים נוספים?
דורית חורש:
אולי הייתם רוצים לשמוע מורה שתספר קצת, ממש בקצרה על עצמה
קטי שגב:
שלום
קטי שגב:
 אני קטי שגב ואני מדריכה פדגוגית כאן באבא חושי במחוז חיפה והצפון
קטי שגב:
 אני 15 שנה מורה לעברית ולרוב כשאני רוצה להראות אווירת אולפן אני מעבירה סדנה של דנית בדנית
קטי שגב:
 אני מלמדת אנשים דנית בשפה הדנית, כדי שהם יבינו מה זה ללמוד עברית בעברית
קטי שגב:
 אני לא אעשה לכם את זה, אבל אני רוצה שתדעו מה זה אולפן
קטי שגב:
 זה פשוט דבר שהוא קסם
קטי שגב:
      אני בוגרת תואר ראשון באוניברסיטה העברית לפסיכולוגיה ולשון עברית, אני בוגרת תואר לחקר המוח באוניברסיטת תל אביב ואני כל יום בוחרת לעבוד בעבודה הזאת כי אני מאוד אוהבת אותה וזה פשוט חבל, מה שעודד פורר אומר, שהאולפנים האלה עומדים להיסגר
קטי שגב:
 קשה לנו לגייס מורים
קטי שגב:
      אני אעמוד כי אני רגילה להיות מורה ולא רגילה לשבת ולהתכווץ
קטי שגב:
 מה שאני אומרת זה שעבדתי בהרבה מקומות של הוראת עברית, עבדתי בירושלים באוניברסיטה העברית, עבדתי באולפנים פרטיים, עבדתי בשלל מקומות, בבית ספר רוטברג בירושלים ביחידה לעברית, ובאמת יש כאן משהו מיוחד שחבל לוותר עליו
קטי שגב:
 האנשים שעובדים כאן, האנשים שמגיעים ללמוד כאן, המקום שמתנהל לא כעסק שרק רוצה להרוויח אלא כמקום שנועד עבור התלמידים, מקום שרואה את עצמו כשליחות
קטי שגב:
     אני זוכה כל יום לעבוד במקום כזה ואני בוחרת כל יום לעבוד במקום כזה ולהרגיש את הקסם הזה שיש באולפן
קטי שגב:
 היום בחברות הכי גדולות, במיוחד בחברות ההייטק, מספקים לעובדים כל מה שאפשר כדי שהם ירגישו את הקסם הזה, עושים להם סדנאות וגיבוש ויוגה, רק שיהיה להם כיף
קטי שגב:
 לנו, למורים באולפן, כיף כל יום
קטי שגב:
 מאחר שאני עוסקת בחקר המוח אני תמיד מדברת על ההורמונים שמופרשים ויש לנו כאן באולפן את הורמון האהבה, הורמון הסיפוק, האוקסיטוצין, הדופמין
קטי שגב:
 אנחנו מרגישים כאן טוב באולפן כל יום ולכן אנחנו בוחרים לבוא לעבוד בעבודה הזאת
קטי שגב:
      אבל, ויש כאן אבל גדול שחשוב לדבר עליו, כשנכנסתי לעבודה כאן באגף לחינוך מבוגרים במשרד החינוך ובאתי מהאוניברסיטה העברית, ידעתי שמחכה לי משהו באופק, אופק חדש, ידעתי שאנחנו עומדים להיכנס להסכם שכר
עודד פורר:
מתי זה היה?
קטי שגב:
זה היה לפני עשר שנים כשנכנסתי לכאן ואנחנו פשוט מחכים ומחכים
עודד פורר:
התקדם יפה
קטי שגב:
כמו שאני אומרת, כבוגרת האוניברסיטה העברית, אוניברסיטת תל אביב, אני יוצאת 8200, לא חסרים לי מקומות לעבוד בהם, אני ממש מתרגשת כשאני מספרת על המקום הזה כי הוא ממש חלק גדול מהלב שלי
קטי שגב:
 אני אוהבת לעבוד כאן, אבל אני רואה כל יום אנשים שבוחרים לעזוב את העבודה הזאת, שלא ממשיכים כי הם לא מסוגלים עם יוקר המחיה ועם השכר שנשחק ונשחק
קטי שגב:
      וגם מעבר לשכר חשוב להגיד שכשמשדרים לנו שאנחנו מורים שלא נכנסים להסכם שכר אנחנו מורים ששווים פחות
קטי שגב:
 האדם נמדד גם על ידי הקריטריון של השכר ואי אפשר להתעלם מהעניין הזה
קטי שגב:
 זה גורם כל כך חשוב בתפיסה שלנו את עצמנו
קטי שגב:
 אף אחד לא ירצה לעבוד בעבודה שבה אומרים לו אתה שווה פחות, אתה מורה ששווה פחות
קטי שגב:
 ואם תסתכלו על הנתונים, יש לנו המון מורים שהם בעלי תארים שניים, אנשים משכילים, אנשים איכותיים
קטי שגב:
 אני יודעת שאני לא הייתי מסוגלת לעבוד עם אנשים שהם לא ברמה מאוד גבוהה
קטי שגב:
 יש כאן אנשים נהדרים ואנחנו כאן כל יום יוצרים את הקסם הזה באולפן, עובדים עם האנשים, מרגישים טוב עם עצמנו ורוצים להמשיך לממש את החזון הציוני כל יום
קטי שגב:
 אין לנו אפשרות לעשות את זה אם השכר לא יעלה
קטי שגב:
      וגם אם אני אחליט, כאדם פרטי, להישאר פה המקום לא יישאר אותו דבר כשאנשים עוזבים ועוזבים וקשה לגייס מורים חדשים, כי המורה מסתכל על התנאים שמחכים לו ופשוט לא רוצה להיכנס לדבר הזה
קטי שגב:
 אלה היו המילים שלי כמורה שמלמדת כאן כל יום, תודה שהקשבתם
זאב אלקין:
כמה זמן המתנה היום פה ספציפית? בן אדם שנרשם ורוצה ללמוד פה, בממוצע?
דורית חורש:
כרגע, בגלל שאנחנו פותחים כיתות בספטמבר אז מי שרשום עד לפני שבועיים נכנס לכיתות בספטמבר
זאב אלקין:
אבל הראשונים, ממתי הם מחכים?
דורית חורש:
לא, הם לא מחכים, מי שנרשם ביוני ילמד בספטמבר
זאב אלקין:
זאת אומרת מי שנרשם במאי כבר נכנס למערכת קודם?
דורית חורש:
נכון
דורית חורש:
 עד יוני פתחנו כיתות ולא הייתה לנו רשימת המתנה
דורית חורש:
 היום יש לי רשימת המתנה של כ-120 אנשים שנרשמו מאמצע מאי ויוני, כמו שאמרתי, בערך כל שבועיים כיתה
עודד פורר:
ומי שיגיע בחודש הבא, במהלך יולי?
דורית חורש:
גם עכשיו חסרות לי מורות לספטמבר, מה שיהיה אחר כך אתם יכולים לעשות את החשבון לבד
דורית חורש:
 אני רוצה להוסיף לדברים של קטי - - -
עודד פורר:
אין גם את מענק ההסתגלות לעולים מרוסיה ומאוקראינה
עודד פורר:
 לאוקראינה השאירו את מענק ההסתגלות?
זאב אלקין:
לא, ביטלו לכולם
דיאנה ארליך:
צריך גם להוסיף משהו מאוד חשוב, אם אנחנו לא נחתום על ההסכם עכשיו, בקרוב, ממש כמו שאתה אומר, תוך שבוע, אנחנו צריכים להיערך למערכות חדשות של אופק חדש ואנחנו פשוט לא נוכל לעשות את זה
עודד פורר:
אבל השאלה שלי היא, עוד פעם, השר שלך יודע את זה?
דיאנה ארליך:
אני מקווה
עודד פורר:
שר הקליטה יודע את זה? שר האוצר יודע את זה? אני מדבר איתם במליאת הכנסת, אני יודע מתי מישהו נמצא בתוך אירוע, אנחנו יודעים להבין מתי מבינים שאנחנו בתוך אירוע
עודד פורר:
 מה שאני ניסיתי להבהיר בישיבה האחרונה, ואני אומר את זה עוד פעם, אנחנו בתוך אירוע, אנחנו באירוע מאוד מאוד קשה, לא רק בהיבט של האולפנים, בהיבט של מענק ההסתגלות, בהיבט של וון סטופ שופ
עודד פורר:
 לא יודע, אצלך היה מרכז שהסתיים
דיאנה ארליך:
זה הסתיים השבוע
מאיר יחיאלי:
אנחנו לא מגדירים את זה הסתיים, אנחנו אישרנו עכשיו שבועיים באשדוד, אחרי זה שבועיים בחדרה
עודד פורר:
כן, אבל ככל שלא תודיעו ל-13,000 המשפחות שממתינות ברוסיה לתור כדי להתראיין ב'נתיב'
מאיר יחיאלי:
הן כבר מגיעות
עודד פורר:
לא, הן ממתינות לריאיון ב'נתיב'
עודד פורר:
 הן לא מגיעות עם נעמ"ת, הן לא מגיעות לפה כי מבחינתם הם יודעים שנגמר המנגנון של go no go
עודד פורר:
 הן ממתינות ברוסיה
עודד פורר:
 היום תבקש ריאיון, עוד שמונה חודשים, ואנחנו לא במצב סטנדרטי
עודד פורר:
 מתנהלים פה כאילו המצב הוא סטנדרט, אנחנו רחוק מהסטנדרט
עודד פורר:
 הסיפור של השבוע הזה הוא קריטי
עודד פורר:
 כשאני התחלתי את הדיונים על האולפנים בינואר הקריטי היה סוף מרץ
עודד פורר:
      מזיזים כל פעם את הקו האדום, אבל מבחינתי חצינו אותו כי אין שום סיכוי שאת תצליחי לגייס מורים לספטמבר
עודד פורר:
 אני אומר לך את זה כמעט באחריות, גם אם יהיה לך הסכם שכר מחר בבוקר
עודד פורר:
 אני לא רואה אותך מגייסת ארבעה מורים בחודש יולי לעבודה בחודש ספטמבר
עודד פורר:
 אם תצליחי אני מוריד את הכובע, לא פשוט
דורית חורש:
זה ממש בעייתי
דורית חורש:
 אני רוצה להדגיש גם את הלמידה הדיפרנציאלית שנפגעת, אנחנו לא יכולים לתת כמו שצריך, כמו שאנחנו רוצים, כמו שקטי אמרה, אנשים באים לכאן עם הלב ועם הנשמה, אבל הרבה פעמים נאלצים לעבוד בעוד עבודה כדי להתפרנס ולא יכולים לתת את המענה הדיפרנציאלי לעולים
דורית חורש:
 אנחנו מלמדים בכיתות הטרוגניות, גם רב גילאיות וגם לא כולם באים מאותו רקע והאולפן נותן מענה לכולם
דורית חורש:
 אז לפעמים צריכים עזרה ובאופק חדש זה לא בא רק עם תוספת למשכורת, זה גם בא עם שעות דיפרנציאליות ושעות שהייה ושעות פרטניות עם אפשרות באמת לעזור לעולים כמו שצריך, כמו שאנחנו רוצים לתת להם
דורית חורש:
 אז היום זה מסתמך רק על הרצון של המורה ועל הרצון שלה, אבל זה לא חלק מהמשרה
דורית חורש:
      מעבר לזה שהעולים שמגיעים היום הם לא מגיעים אחרי שהם עושים עבודת הכנה הרבה פעמים לעלות לישראל, או עם איזה שהוא חיבור גדול מאוד לישראל, אז האולפנים הציבוריים נותנים באמת מעטפת רחבה של תרבות, מסורת וחיבור לחברה וקהילתיות וגם קהילה בפני עצמה
דורית חורש:
 כשאני מקבלת כיתה חדשה אני אומרת להם: ברוכים הבאים הביתה
דורית חורש:
 זה בית, זה משפחה פה, אנחנו המשפחה שלהם, אנחנו קולטים אותם ואנחנו עוזרים להם בעוד הרבה מקומות להתנהל, להסתגל
דורית חורש:
      הרבה מהעולים מתארחים אצל המורות, מתארחים אחד אצל השני
דורית חורש:
 אנחנו כמובן עורכים טקסים וחוגגים את החגים
דורית חורש:
 ועכשיו כשמשרד הקליטה חידש את הסיורים לירושלים אנחנו יוצאים וזה חיבור מדהים, גם למסורת וגם לקהילה
מאיר יחיאלי:
חייבים להתייחס אל מניפת הסיוע בנושא של האולפנים, אחד זה נושא אולפני א', דבר שני זה הנושא של אולפנים פרטיים ודבר שלישי זה הנושא של בחינה ומתקדמים גם באפשרויות נוספות של למידת השפה העברית
מאיר יחיאלי:
 זה חלק שהמשרד בוחן את כל האפשרויות ביחד
מאיר יחיאלי:
 צריך לקחת לתוך הפרמטרים, לתוך התמונה, גם את שוברי האולפן, מה שנקרא אולפנים פרטיים, שזה גם קבוצה נכבדת
מאיר יחיאלי:
 זו הרי החלטה של העולה ל - - -
זאב אלקין:
זה בדרך כלל תוספתי, זאת אומרת שהמצב הנורמלי הוא שבן אדם לומד בכזה אולפן ואז אם הוא רוצה להתקדם הוא אחר כך לוקח באולפן פרטי קורס נוסף
מאיר יחיאלי:
זה האידיאל, אנחנו רוצים שזה יהיה ככה
זאב אלקין:
היום מי שנאלץ להשתמש בשובר שלו בגלל שפה יש המתנה לא תיתנו לו שובר שני, הוא ינצל את הזכות שלו בשביל אולפן בסיסי במקום אולפן מתקדם
מאיר יחיאלי:
לא א', מתקדם
זאב אלקין:
אבל אין כמעט קבוצות מתקדמים באולפנים הרגילים
עודד פורר:
אתם פשוט עוד לא הגעתם לבעיה הזאת
עודד פורר:
 מה שקורה, בסוף אחת משתיים, או שהעולה עוזב, כי הוא לא נקלט פה, כי אין לו שפה ואין לו עבודה והוא לא יכול לממש את היכולות שלו פה כשהשפה זה המחסום המשמעותי
עודד פורר:
 או שהוא למד קצת את השפה, אבל אין לו את היכולת להתקדם ואז הקליטה שלו פה היא הרבה יותר בעייתית
עודד פורר:
      בסופו של יום, אני חוזר ואומר, ונסכם בזה את החלק הזה של הביקור כדי שנוכל להספיק לראות את הכיתות, אני אומר את זה בעיקר למשרד הקליטה, אתם נמצאים עם אותו היקף כוח אדם, עם אותן יכולות, פלוס מינוס עם אותו תקציב, רק אתם צריכים לקלוט היום פי שלושה וארבעה יותר עולים ממה שמגיעים בכל שנה
עודד פורר:
 ההתייחסות לזה לא יכולה להיות בשוויון נפש